CELEX: 62019TN0171
Language: el
Date: 2019-03-20 00:00:00
Title: Υπόθεση T-171/19: Προσφυγή-αγωγή της 20ής Μαρτίου 2019 — Hebberecht κατά ΕΥΕΔ

20.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 172/39
            
         
      Προσφυγή-αγωγή της 20ής Μαρτίου 2019 — Hebberecht κατά ΕΥΕΔ
      (Υπόθεση T-171/19)
      (2019/C 172/53)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: Chantal Hebberecht (Λουξεμβούργο, Λουξεμβούργο) (εκπρόσωπος: K. Bicard, δικηγόρος)
      
         Καθής-εναγομένη: Ευρωπαϊκή Υπηρεσία Εξωτερικής Δράσης (ΕΥΕΔ)
      
         Αιτήματα
      
      Η προσφεύγουσα-ενάγουσα ζητεί από το Γενικό Δικαστήριο:
      
                  —
               
               
                  να κρίνει την προσφυγή-αγωγή της C. Hebberecht παραδεκτή και βάσιμη·
               
            
                  —
               
               
                  να ακυρώσει την επιβληθείσα εις βάρος της προσφεύγουσας-ενάγουσας κύρωση·
               
            
                  —
               
               
                  να υποχρεώσει την Ευρωπαϊκή Υπηρεσία Εξωτερικής Δράσης (ΕΥΕΔ) να καταβάλει στην προσφεύγουσα-ενάγουσα 36 000 ευρώ για αναδρομικές αποδοχές και τόκους υπερημερίας·
               
            
                  —
               
               
                  να υποχρεώσει την ΕΥΕΔ να καταβάλει στην προσφεύγουσα-ενάγουσα 450 000 ευρώ ως αποζημίωση για τη βλάβη της υγείας της, για υλική ζημία και ηθική βλάβη·
               
            
                  —
               
               
                  επικουρικώς, να υποχρεώσει την ΕΥΕΔ να καταβάλει στην προσφεύγουσα-ενάγουσα 300 000 ευρώ ως αποζημίωση για τις ίδιες αν άνω ζημίες·
               
            
                  —
               
               
                  επικουρικότερα, να υποχρεώσει την ΕΥΕΔ να καταβάλει στην προσφεύγουσα-ενάγουσα 150 000 ευρώ ως αποζημίωση για τις ίδιες ως άνω ζημίες·
               
            
                  —
               
               
                  έτι επικουρικότερα, να υποχρεώσει την ΕΥΕΔ να καταβάλει στην προσφεύγουσα-ενάγουσα 50 000 ευρώ ως αποζημίωση για τις ίδιες ως άνω ζημίες·
               
            
                  —
               
               
                  να καταδικάσει την ΕΥΕΔ στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής της, η προσφεύγουσα-ενάγουσα προβάλλει ότι δεν τέλεσε τις πράξεις των οποίων το υποστατό δέχθηκε εις βάρος της το tribunal de première instance du Hainaut (πρωτοδικείο Hainaut, Βέλγιο) με την απόφασή του της 13ης Δεκεμβρίου 2017 και οι οποίες, κατά την ΕΥΕΔ, συνιστούν ιδιαιτέρως σοβαρή παράβαση των υποχρεώσεων που υπέχουν οι υπάλληλοι, ιδίως βάσει του άρθρου 12 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης. Προβάλλει επίσης ότι οι κυρώσεις που επιβλήθηκαν εις βάρος της ενέχουν το στοιχείο της δυσμενούς διάκρισης.